****

# КОМИСИЯ ЗА ЗАЩИТА НА ЛИЧНИТЕ ДАННИ

ОБЯВЯВА

**Процедура за назначаване на държавен служител по реда и при условията на чл. 81а от Закона за държавния служител на длъжност „главен експерт“ - 1 щатна бройка в отдел „Информационна и контролна дейност“, дирекция „Правно-аналитична, информационна и контролна дейност“**, при следните условия:

**1. Минимални и специфични изисквания, предвидени за заемане на длъжността:**

* образование – висше;
* образователна степен – магистър;
* професионална област – право;
* професионален опит – 3 години;
* минимален ранг за длъжността – III младши;
* придобита юридическа правоспособност;

**2. Кратко описание на длъжността, съгласно длъжностната характеристика**:

* води регистъра на кодексите за поведение по чл. 40 от Регламент (ЕС) 2016/679;
* води регистъра на администраторите и обработващите лични данни, които са определили длъжностни лица по защита на данните;
* води регистъра на нарушенията на Регламент (ЕС) 2016/679 и на ЗЗЛД, както и на предприетите мерки в съответствие с упражняването на правомощията по чл. 58, параграф 2 от Регламент (ЕС) 2016/679;
* води регистъра на уведомленията за нарушенията относно сигурността на личните данни по чл. 33 от Регламент (ЕС) 2016/679 и по чл. 67 от ЗЗЛД;
* води регистъра на акредитираните по чл. 14 от ЗЗЛД сертифициращи органи;
* води регистъра на уведомленията за нарушенията относно сигурността на личните данни по чл. 33 от Регламент (ЕС) 2016/679 и по чл. 67 от ЗЗЛД;
* води регистъра на получените протоколи от предприятията, предоставящи електронни съобщителни услуги, за унищожените данни по чл. 251ж, ал. 1 от Закона за електронните съобщения (ЗЕС);
* изготвя на становища в процедурата по предварителна консултация по чл. 36 от Регламент (ЕС) 2016/679 и чл. 12, ал. 2 и чл. 65 от ЗЗЛД;
* води други информационни фондове на Комисията,
* обработва и обобщава получената статистическа информация от предприятията, предоставящи електронни съобщителни услуги, във връзка с чл. 261а, ал. 4 и 5 от ЗЕС;
* наблюдава развитието на информационните и комуникационни технологии и търговските практики, доколкото имат пряко въздействие върху защитата на личните данни;
* осъществява автоматизирания обмен на данни с национални и международни информационни системи;
* Участва в провеждането на обучения в областта на защитата на личните данни;
* Участва в поддържането на информационната система на Комисията;
* Осигурява внедряване и поддържане на информационни продукти и технологии за Комисията;
* Текущо изпълнява и други законосъобразни задачи, възложени от прекия ръководител.

**3. Необходими документи:**

* Заявление до председателя на Комисия за защита на личните данни за участие в подбора (свободен текст);
* Автобиография;
* Копие от официални документи за придобита образователно-квалификационна степен;
* Копия на документи, удостоверяващи продължителността и областта на професионалния опит;
* Копие от документ, удостоверяващ придобита юридическа правоспособност;
* Копие на формуляр за оценка на изпълнението на длъжността с поставена годишна оценка от последното оценяване – само за назначените по чл. 15 от ЗДСл. (по заместване);
* Документи, удостоверяващи допълнителни умения и квалификации (при наличие на такива)

**4. Място и срок за подаване на необходимите документи:**

**Документите се подават** в Комисията за защита на личните данни на адрес - гр. София – 1592, бул. “Проф. Цветан Лазаров” № 2, стая № 102 – деловодство всеки работен ден до 17.00 часа или по електронен път на kzld@cpdp.bg **в 14 (четиринадесет) дневен срок от публикуване на обявата до 11.12.2023 г. (включително)** в Портала за работа в държавната администрация- <https://jobs.government.bg> .

Лице за контакт: Валентин Главчев – главен юрисконсулт в отдел „Управление на ресурсите“ към дирекция „Управление на ресурсите и административно-правно обслужване“, тел. 02/91-53-549, електронна поща: valentin.glavchev@cpdp.bg.

**6. Начин на провеждане на подбора, съгласно утвърдените критерии:**

* Преглед на представените от кандидатите документи;
* Събеседване.

**7. Подборът на кандидатите ще се извърши съгласно утвърдените критерии с Заповед РД-15-38/10.02.2020 г. на председателя на КЗЛД**